मुम्बई। 'फालतू' और 'अजब गजब लव' में अभिनय कर चुके बॉलीवुड अभिनेता जैकी भागनानी कहते हैं कि 'रंगरेज' फिल्म में उनका किरदार पिछली फिल्मों की तुलना में अलग है और इसलिए इसके निर्देशक को शुरुआत में उन पर भरोसा नहीं था। उन्होंने आईएएनएस से कहा, "शूटिंग के पहले 10 दिनों तक पूर्व की फिल्मों में मेरे द्वारा निभाई गई भूमिकाओं से मिलता-जुलता कुछ भी काम नहीं था। लेकिन हर बार एक शिकायत रहती थी किमैं वे फिल्में ही कर रहा हूं जो मेरे नजदीक हैं और इनसे बाहर नहीं निकल पा रहा हूं। मुझे उम्मीद है कि ऐसा अब नहीं होगा।"